《拟吴均体应教诗》
南北朝·纪少瑜

庭树发春辉，游人竞下机。却匣擎歌扇，开箱择舞衣。

桑萎不复惜，看花遽将夕。自有专城居，空持迷上客。

作者简介：南朝梁丹阳秣陵人，字幼玚。本姓吴，养于纪氏。早孤，有志节，年十三，能为文。尝梦陆倕授以青镂管笔，其文因此遒进。梁武帝大同中为东宫学士。美容貌，工草书。任武陵王萧纪记室参军，卒。